**NIMI, TARKOITUS JA TOIMINTA**

1 §

Yhdistyksen nimi on OAJ:n Varsinais-Suomen alueyhdistys ry, josta käytetään nimitystä OAJ Varsinais-Suomi**.**

Yhdistyksen kotipaikka on Turun kaupunki ja sen toiminta-alueena onVarsinais-Suomen maakunta.

Yhdistys toimii Opetusalan Ammattijärjestö OAJ ry:n paikallisyhdistysten sekä opettajaryhmä­kohtaisten, oppilaitoskohtaisten yhdistysten ja työnantajakohtaisten yhdistysten muodostamana alueyhdistyksenä.

Yhdistys kuuluu Opetusalan Ammattijärjestö OAJ, Undervisningssektorns Fackorganisation ry:een, josta käytetään näissä säännöissä nimitystä järjestö.

2 §

Yhdistyksen tarkoituksena on toimia

1. jäsenistön edunvalvojana
2. jäsenyhdistysten toiminnan tukemiseksi ja edistämiseksi sekä jäsenistön ammatillisten ja yhteis­kunnallisten vaikutus­mahdol­lisuuksien kehittämiseksi,
3. opetusalan ja jäsenistön ammattitaidon kehittämiseksi,
4. hyvän yhteishengen sekä yhteenkuuluvuuden edistämiseksi

opetusalalla toimivien keskuudessa,

1. opetusalalla toimivien työhyvinvoinnin ja -turvallisuuden edistämiseksi

3 §

Tarkoituksensa toteuttamiseksi yhdistys

1. hoitaa jäsenistönsä etuja alueell­isessa vaikuttamistoiminnassa
2. tukee järjestön neuvottelu- ja vaikut­tamistoimintaa,
3. tekee esityksiä, aloitteita ja antaa lausuntoja,
4. ohjaa ja tukee jäsenyhdistystensä paikallista toimintaa,
5. hoitaa OAJ:n paikallisyhdistyksen tehtäviä niiden jäsentensä osalta, joilla ei ole omaa OAJ:n paikallisyhdistystä,
6. järjestää kokouksia ja koulutuksia sekä esitelmiä- ja luentotilaisuuksia,
7. voi järjestää juhlia, kilpailuja, retkiä, opintomatkoja sekä kulttuuri- ja liikunta­tapahtumia,
8. huolehtii viestinnästä jäsenyhdis­tyksilleen, sidosryhmille ja tiedotus­välineille ja voi harjoittaa julkaisu­toimintaa,
9. valtuuttaa järjestön kantamaan yhdistyksen jäsenmaksuja ja voi suorittaa varojen keräystä, ottaa vastaan lahjoituksia ja testamentteja, perustaa rahastoja ja säätiöitä, omistaa toimintansa kannalta tarpeellista kiinteää omaisuutta sekä järjestää arpajaisia.

Tarvittaessa yhdistys hankkii asianomaisen luvan.

**JÄSENET**

4 §

Yhdistyksen jäsenenä voivat olla yhdistyksen toiminta-alueella toimivat rekisteröidyt järjestön paikallisyhdistykset sekä opettajaryhmä­kohtaiset ja oppilaitoskohtaiset yhdistykset, joista näissä säännöissä käytetään nimitystä jäsenyhdistys.

5 §

Yhdistyksen hallitus hyväksyy jäsenet.

Hyväksymisestä tai hylkäämisestä on ilmoitet­tava hakijalle. Päätökseen on oikeus hakea muutosta yhdistyksen varsinaiselle kokouk­selle osoitetulla valituskirjelmällä 30 vuoro­kauden kuluessa päätöksen tiedoksisaannista jättämällä valituskirjelmä mainitussa ajassa hallitukselle.

Yhdistys pitää luetteloa yhdistyksen jäsenistä.

6 §

Jäsenyhdistyksen, joka haluaa erota yhdistyk­sestä, on tehtävä ilmoitus eroamisesta yhdis­tykselle yhdistyslaissa edellytetyllä tavalla.

Eroavan jäsenyhdistyksen oikeudet ja velvolli­suudet lakkaavat kolmen (3) kuukauden kuluttua ilmoitusta seuraavan kalenteri­kuu­kauden alusta lukien.

 7 §

Jäsenyhdistysten tulee toimia yhdistyksen ja järjestön sääntöjen ja tarkoituksen mukai­sesti, noudattaa niiden päätöksiä sekä pyrkiä toimin­nassaan edistämään yhdistyksen ja järjestön tarkoitusperiä.

8 §

Jäsenyhdistyksen erottamisesta on voimassa, mitä yhdistyslaissa on säädetty.

Erottamisen suorittaa hallitus. Erottamispäätökseen voidaan hakea muutosta yhdistyksen varsinaiselle kokoukselle osoitetulla valituskirjelmällä 30 vuorokauden kuluessa erottamis­päätöksen tiedoksisaannista jättämällä valituskirjelmä mainitussa ajassa hallitukselle.

Eronneella tai erotetulla jäsenyhdistyksellä ei ole oikeutta yhdistyksen varoihin.

9 §

Jäsenyhdistykset ovat jäsenmaksuvelvollisia yhdistyksen kokouksen vuosittain tekemän varsinaista jäsenmaksua koskevan päätöksen mukaisesti. Yhdistyksen jäsenmaksun suorit­tavat kalenterikuukausittain jäsenyhdistysten tai niiden alayhdistysten henkilöjäsenet.

Jäsenmaksu määräytyy yhdistyksen varsi­naisen kokouksen päätöksen mukaisesti prosentuaali­sena osuutena jäsenyhdistysten tai niiden alayhdistysten henkilöjäsenten ennakonpidätyksen alaisista ansiotuloista.

Järjestö perii ja kantaa jäsenmaksut keski­tetysti jäsenyhdistysten tai niiden alayhdis­tysten henkilöjäsenten ansiotuloista, heidän järjestölle antamiensa jäsenmaksuvaltakirjojen perus­teella.

Jäsenyhdistysten tai niiden alayhdistysten jäsenet, joilla ei ole ansiotuloja, maksavat itse järjestön päättämän euromääräisen jäsenmaksun.

**HALLINTO**

10 §

Yhdistyksen toimielimiä ovat yhdistyksen kokous ja hallitus.

11 §

Jäsenyhdistysten valtuuttamat edustajat käyt­tävät päätösvaltaa yhdistyksen kokouksissa. Kukin jäsenyhdistys saa valtuuttaa yhdistyksen kokoukseen yhden äänivaltaisen edustajan jokaista alkavaa50henkilöjäsentä kohden.Äänivaltaisiin kokousedustajiin oikeut­tavien henkilö­jäsenten määrä lasketaan kalenterivuoden ensimmäisen päivän jäsen­määrätietojen perusteella.

Henkilöjäsenenä pidetään jäsenyhdistykseen kuuluvien luonnollisten henkilöiden luku­määrää, tai jäsenyhdistykseen kuuluvien ala­yhdistysten luonnollisten henkilöiden luku­määrää.

Yhdistyksen kokoukseen voi osallistua halli­tuksen niin päättäessä myös tieto­liikenne­yhteyden tai muun teknisen apuvälineen avulla kokouksen aikana.

12 §

Yhdistyksen varsinainen kokous pidetään vuosittain loka-marraskuussa.

Yhdistyksen ylimääräinen kokous pidetään tarvittaessa.

13 §

**Yhdistyksen vuosikokouksessa päätetään seuraavat asiat:**

I K o k o u k s e n j ä r j e s t ä y t y m i n e n

1. Valitaan kokouksen puheenjohtaja ja sihteeri.
2. Valitaan pöytäkirjantarkistajat ja ääntenlaskijat.
3. Todetaan kokouksen laillisuus ja päätösvaltaisuus.
4. Vahvistetaan kokouksen työjärjestys.

II Varsinaiset kokousasiat

1. Käsitellään hallituksen laatima kertomus edellisen kalenterivuoden toiminnasta.

6. Käsitellään yhdistyksen tilit edelliseltä kalenterivuodelta ja toiminnantarkastajien

lausunto sekä päätetään tilinpäätöksen vahvistamisesta ja vastuuvapauden myön­tämisestä.

7. Hyväksytään yhdistyksen toimintasuunnitelma seuraavaksi kalenterivuodeksi.

8. Määrätään hallituksen puheenjohtajan ja muiden jäsenten kokouspalkkiot ja

 matkakorvaukset sekä toiminnantarkastajien palkkiot seuraavaksi kalenterivuodeksi. 9. Määrätään jäsenyhdistysten henkilöjäsenten tai niiden alayhdistysten henkilöjäseniltä

kannettavien jäsenmaksujen suuruus seuraavaksi kalenterivuodeksi.

1. Hyväksytään yhdistyksen talousarvio seuraavaksi kalenterivuodeksi.
2. Valitaan joka toinen vuosi halli­tuksen puheenjohtaja kahdeksi seuraavaksi kalenteri­vuodeksi.
3. Valitaan joka toinen vuosi halli­tuksen jäsenet ja kullekin henki­lö­kohtainen varajäsen kahdeksi seuraavaksi kalenterivuodeksi.

13. Valitaankaksi (2) toiminnantarkastajaa ja kaksi (2) varatoiminnantarkastajaa

 tarkastamaan seuraavan kalenterivuoden tilejä ja hallintoa.

14. Käsitellään muut kokouksen esityslistassa mainitut asiat.

 14 §

Yhdistyksen kokoukset kutsuu koolle hallitus.

Kutsu yhdistyksen varsinaiseen kokoukseen on toimitettava vähintään neljätoista (14) päivää ennen kokousta jäsenyhdistyksille lähetettävillä kirjeillä tai sähköpostitse. Kutsu ylimääräi­seen yhdistyksen kokoukseen toimi­tetaan samalla tavalla vähintään seitsemän (7) päivää ennen kokousta.

Mikäli jäsenyhdistys haluaa saada jonkin asian yhdistyksen varsinaisessa kokouksessa käsiteltäväksi, on se esitettävä perusteluineen kirjallisesti hallitukselle elokuun loppuun mennessä.

Mikäli yhdistyksen kokous niin päättää tai hallitus katsoo siihen olevan aihetta taikka

vähin­tään puolet jäsenyhdistyksistä, sitä ilmoittamansa asian käsittelyä varten vaatii,

hal­lituksen on kutsuttava koolle yhdistyksen ylimääräinen kokous.

15 §

Hallitukseen kuuluu hallituksen puheenjohtaja ja 16jäsen­tä*.* Jokaisella jäsenellä on henkilökohtainen varajäsen.Jäsenistä ja varajäsenistä puolet eroaa vuosittain. Ensimmäisenä vuonna erovuoroisuuden määrää arpa.

Hallitus valitsee keskuudestaan kolme (3) varapuheenjohtajaa.

Hallituksen puheenjohtajan ja jäsenten toimi­kausi on kaksi (2) kalenterivuotta.

 16 §

Hallitus kokoontuu puheenjohtajan tai hänen estyneenä ollessaan varapuheenjohtajan kutsusta kokouksiin, joita pidetään tarpeen mukaan.

Kokous on päätösvaltainen, jos puheenjoh­tajan tai varapuheenjohtajan lisäksi vähintään puolet hallituksen jäsenistä on läsnä.

Hallituksen on toiminnassaan tasapuolisesti edistettävä yhdistyksen koko jäsenistön parasta ja otettava huomioon jäsenistön asian­tuntemus opetustoimen eri alueilta.

17 §

Hallituksen tehtävänä on

1. johtaa yhdistyksen toimintaa,
2. edustaa yhdistystä ja vastata sen taloudenhoidosta,
3. valmistella yhdistyksen kokouksissa käsiteltävät asiat ja kutsua koolle yhdis­tyksen kokoukset,
4. panna toimeen yhdistyksen kokousten sekä järjestön päätökset,
5. hyväksyä ja erottaa yhdistyksen jäsenet,
6. huolehtia yhdistyksen kertomusten ja tilien laatimisesta sekä tilien tarkastuttamisesta,
7. päättää yhdistyksen omaisuuden myymisestä, vaihtamisesta ja kiinnittämisestä,
8. ottaa ja erottaa yhdistyksen toimihenkilöt, määrätä heidän tehtävänsä ja talousarvion puitteissa sopia heidän palkkansa ja palkkionsa,
9. asettaa tarvittaessa yhdistyksen eri tehtäviä varten jaostot ja toimikunnat,
10. antaa järjestölle sen pyytämät tiedot,
11. suorittaa muut yhdistyksen ja järjestön edellyttämät tehtävät.

**NIMEN KIRJOITTAMINEN**

18 §

Yhdistyksen nimen kirjoittaa puheenjohtaja tai yksi varapuheenjohtajista, joku heistä yhdessä sihteerin tai hallituksen valitseman muun henkilön kanssa.

**MUITA MÄÄRÄYKSIÄ**

19 §

Äänivaltaa yhdistyksen kokouksissa käyttävät jäsenyhdistysten valitsemat edustajat, joilla kullakin on kokouksessa yksi ääni, jota ei voi valtakirjalla siirtää toiselle**.** Yksi henkilö voi edustaa vain yhtä jäsenyhdistystä.

Yhdistyksen kokouksissa päätökseksi tulee se mielipide, jota on kannattanut yli puolet äänes­tyksessä annetuista äänistä, ellei näissä säännöissä ole muuta määrätty. Äänten men­nessä tasan ratkaisee vaalissa ja suljetussa äänestyksessä arpa, muissa asioissa se mieli­pide, jota kokouksen puheenjohtaja ilmoittaa kannattavansa.

20 §

Yhdistyksen luottamustehtävään voidaan valita vain jäsenmaksunsa maksanut jäsenyhdis­tyksen tai sen alayhdistyksen henkilöjäsen.

Luottamustehtävään valitun toimikausi kestää vaalikauden loppuun asti ellei hän sitä ennen eroa tai tule erotetuksi jäsenyhdistyksen tai sen alayhdistyksen jäsenyydestä.

Mikäli luottamustehtävään valittu siirtyy pää­toimiseksi katsottavaan tehtävään järjestön jäsenyys­ehtojen ulkopuolelle, hän ei voi tällöin hoitaa yhdistyksen luottamustehtävää.

21 §

Yhdistyksen tilikausi on kalenterivuosi. Tilit päätetään 31. päivänä joulukuuta.

Toiminnantarkastajien tulee suorittaa tilien ja hallinnon tarkastus sekä antaa lausuntonsa viimeistään neljätoista (14) päivää ennen yhdistyksen varsinaista kokousta.

22 §

Yhdistys noudattaa toiminnassaan myös järjestön sääntöjä ja ohjeita.

1. §

Yhdistyksen kieli on suomi, mutta yhdistyk­sen kokouksissa, tilaisuuksissa ja julkai­suissa voidaan käyttää myös muita kieliä.

**SÄÄNTÖJEN MUUTTAMINEN JA YHDISTYKSEN PURKAMINEN**

24 §

Näiden sääntöjen muuttamiseen vaaditaan varsinaisessa tai ylimääräisessä yhdistyksen kokouksessa vähintään kahden kolmasosan (2/3) enemmistö annetuista äänistä.

 25 §

Yhdistys voidaan purkaa samoin edellytyksin kuin sääntöjen muuttamisesta on edellisessä pykälässä määrätty.

26 §

Ehdotuksen sääntöjen muuttamiseksi ja yhdistyksen purkamiseksi voi tehdä järjestö,

yhdistyksen hallitus tai yhdistyksen jäsen.

27 §

Näiden sääntöjen muuttamiseen vaaditaan järjestön hyväksyminen.

28 §

Yhdistyksen purkautuessa annetaan sen omaisuus sen jälkeen, kun mahdolliset velat on maksettu Opetusalan Ammattijärjestö OAJ, Undervisningssektorns Fackorganisation ry:lle käytettäväksi opetusalan ammattijärjestö­toiminnan tukemiseen tai näiden sääntöjen

2 §:ssä mainitun tarkoituksen edistämiseen yhdistyksen toiminta-alueella.

Hyväksytty vuosikokouksessa 24.8.2020